LIETUVOS RESPUBLIKOS VYRIAUSYBĖ

N U T A R I M A S

DĖL ATASKAITŲ, SUSIJUSIŲ SU EUROPOS SĄJUNGOS APLINKOS SEKTORIAUS TEISĖS AKTŲ ĮGYVENDINIMU, TEIKIMO EUROPOS KOMISIJAI TVARKOS PATVIRTINIMO IR INFORMACIJOS, KURIOS REIKIA ATASKAITOMS EUROPOS APLINKOS AGENTŪRAI PARENGTI, TEIKIMO

2004 m. balandžio 7 d. Nr. 388

Vilnius

Įgyvendindama teisės derinimo priemonių 2003 metų plano, patvirtinto Lietuvos Respublikos Vyriausybės 2003 m. kovo 5 d. nutarimu Nr. 292 (Žin., 2003, Nr. 25-1019, Nr. 65-2965), 3.22.1-T32 priemonę, Lietuvos Respublikos Vyriausybė nutaria:

1. Patvirtinti Ataskaitų, susijusių su Europos Sąjungos aplinkos sektoriaus teisės aktų įgyvendinimu, teikimo Europos Komisijai tvarką (pridedama).

2. Pavesti Aplinkos ministerijai, Sveikatos apsaugos ministerijai, Ūkio ministerijai, Žemės ūkio ministerijai, Civilinės saugos departamentui prie Vidaus reikalų ministerijos ir Valstybinei maisto ir veterinarijos tarnybai ar jų įgaliotoms įstaigoms pagal kompetenciją teikti Europos Komisijai ataskaitas, susijusias su Europos Sąjungos aplinkos sektoriaus teisės aktų įgyvendinimu, ir laikantis 1 punkte nurodytos tvarkos rinkti ir apdoroti reikiamą informaciją.

3. Įpareigoti ministerijas, Vyriausybės įstaigas, ministerijoms pavaldžias įstaigas, kitas valstybės institucijas ir įstaigas pagal kompetenciją teikti:

3.1. nurodytoms 2 punkte institucijoms ir įstaigoms, atsakingoms už ataskaitų, susijusių su Europos Sąjungos aplinkos sektoriaus teisės aktų įgyvendinimu, teikimą Europos Komisijai, – informaciją, kurios reikia šioms ataskaitoms parengti;

3.2. Aplinkos ministerijai arba jos įgaliotai įstaigai – su aplinkos sektoriumi susijusią informaciją, kurios reikia ataskaitoms Europos aplinkos agentūrai parengti.

4. Pasiūlyti savivaldybėms ir Vandens tiekėjų asociacijai teikiant 2 punkte nurodytoms institucijoms ir įstaigoms, atsakingoms už ataskaitų, susijusių su Europos Sąjungos aplinkos sektoriaus teisės aktų įgyvendinimu, teikimą Europos Komisijai, informaciją, kurios reikia šioms ataskaitoms parengti, laikytis šiuo nutarimu patvirtintos tvarkos.

5. Šis nutarimas įsigalioja nuo Lietuvos Respublikos įstojimo į Europos Sąjungą dienos.

MINISTRAS PIRMININKAS	ALGIRDAS BRAZAUSKAS

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos Vyriausybės

2004 m. balandžio 7 d. nutarimu Nr. 388

ATASKAITŲ, SUSIJUSIŲ SU EUROPOS SĄJUNGOS APLINKOS SEKTORIAUS

TEISĖS AKTŲ ĮGYVENDINIMU, TEIKIMO EUROPOS KOMISIJAI TVARKA

I. BENDROSIOS NUOSTATOS

1. Laikantis Ataskaitų, susijusių su Europos Sąjungos aplinkos sektoriaus teisės aktų įgyvendinimu, teikimo Europos Komisijai tvarkos (toliau vadinama – ši Tvarka), bus:

1.1. įgyvendinti Europos Sąjungos teisės aktų nustatyti ataskaitų, susijusių su Europos Sąjungos aplinkos sektoriaus teisės aktų įgyvendinimu (toliau vadinama – ataskaitos), teikimo Europos Komisijai reikalavimai;

1.2. užtikrintas informacijos, kurios reikia ataskaitoms (pagal priedą) parengti, surinkimas ir apdorojimas.

2. Ši Tvarka reglamentuoja ataskaitų teikimą Europos Komisijai, taip pat informacijos, kurios reikia ataskaitoms parengti, teikimą institucijoms ir įstaigoms, atsakingoms už ataskaitų parengimą ir pateikimą Europos Komisijai.

II. ATASKAITŲ TEIKIMAS

3. Ataskaitas Europos Komisijai pagal kompetenciją teikia Aplinkos ministerija, Sveikatos apsaugos ministerija, Ūkio ministerija, Žemės ūkio ministerija, Civilinės saugos departamentas prie Vidaus reikalų ministerijos ir Valstybinė maisto ir veterinarijos tarnyba ar jų įgaliotos įstaigos (toliau vadinama – institucijos, atsakingos už ataskaitų teikimą Europos Komisijai).

4. Ataskaitos teikiamos atitinkamose Europos Sąjungos direktyvose nustatytais terminais ir periodiškumu pagal klausimynus ar formas, nustatytas Europos Komisijos sprendimais.

5. Institucijos, atsakingos už ataskaitų teikimą Europos Komisijai:

5.1. pagal kompetenciją koordinuoja ir užtikrina informacijos, kurios reikia ataskaitoms parengti, surinkimą ir apdorojimą;

5.2. užtikrina ataskaitų parengimą ir išsiuntimą Europos Komisijai;

5.3. rengia klausimynus ar formas, kuriomis naudodamosi ministerijos ir Vyriausybės įstaigos, ministerijoms pavaldžios įstaigos, kitos valstybės institucijos ir įstaigos, savivaldybės ir kitos organizacijos teikia ataskaitoms parengti reikalingą informaciją, kurią pagal kompetenciją renka ir (ar) saugo;

5.4. pasikeitus ataskaitų teikimo reikalavimams arba paaiškėjus, kad nėra informacijos, kurios reikia ataskaitoms rengti, arba reikia papildomos informacijos, apie tai informuoja šios Tvarkos 6 punkte nurodytas institucijas.

III. INFORMACIJOS, KURIOS REIKIA ATASKAITOMS RENGTI, APDOROJIMAS

IR TEIKIMAS

6. Priede nurodytos ministerijos ir Vyriausybės įstaigos, ministerijoms pavaldžios įstaigos, kitos valstybės institucijos ir įstaigos, savivaldybės ir kitos organizacijos, pagal joms priskirtas funkcijas saugančios ir (ar) renkančios informaciją, kurios reikia ataskaitoms rengti, teikia institucijoms, atsakingoms už ataskaitų teikimą, šią informaciją pagal šių institucijų klausimynus ar formas ne vėliau kaip prieš 2 mėnesius iki ataskaitos pateikimo Europos Komisijai galutinės datos, jeigu institucijos, atsakingos už ataskaitų teikimą Europos Komisijai, teikdamos klausimynus ar formas, nenurodo kitaip.

7. Nurodytos 6 punkte institucijos, pagal joms priskirtas funkcijas saugančios ir (ar) renkančios informaciją, kurios reikia ataskaitoms rengti, užtikrina teikiamos informacijos kokybę ir patikimumą. Jeigu šios informacijos kokybė ir patikimumas nepakankami, šios institucijos imasi priemonių, užtikrinančių informacijos kokybės ir patikimumo atitiktį Europos Sąjungos teisės aktų reikalavimams.

8. Pasikeitus ataskaitų teikimo reikalavimams ar paaiškėjus, kad informacijos, kurios reikia ataskaitoms rengti, nėra arba reikia papildomos informacijos, 6 punkte nurodytos institucijos turi imtis neatidėliotinų priemonių, kad tokia informacija būtų surinkta ir pateikta institucijoms, atsakingoms už ataskaitų teikimą Europos Komisijai.

______________

Ataskaitų, susijusių su Europos

Sąjungos aplinkos sektoriaus

teisės aktų įgyvendinimu,

teikimo Europos Komisijai tvarkos

PRIEDAS

ATASKAITŲ, SUSIJUSIŲ SU EUROPOS SĄJUNGOS APLINKOS SEKTORIAUS

TEISĖS AKTŲ ĮGYVENDINIMU, IR INFORMACIJOS, KURIOS REIKIA JOMS

PARENGTI, TEIKIMAS

I. HORIZONTALŪS TEISĖS AKTAI

1. Aplinkos ministerija teikia Europos Komisijai šias ataskaitas:

1.1. visuomenės informavimo ir dalyvavimo – pagal 2003 m. sausio 28 d. Europos Parlamento ir Tarybos direktyvą 2003/4/EB dėl visuomenės prieinamumo prie aplinkos apsaugos informacijos, pakeičiančią Tarybos direktyvą 90/313/EEB;

1.2. planuojamos ūkinės veiklos poveikio aplinkai vertinimo – pagal 1985 m. birželio 27 d. Tarybos direktyvą 85/337/EEB dėl tam tikrų valstybės ir privačių projektų poveikio aplinkai vertinimo su pakeitimais;

1.3. tam tikrų planų ir programų įgyvendinimo poveikio aplinkai vertinimo – pagal 2001 m. birželio 27 d. Europos Parlamento ir Tarybos direktyvą 2001/42/EB dėl tam tikrų planų ir programų pasekmių aplinkai vertinimo.

II. ORO KOKYBĖ

2. Aplinkos ministerija teikia Europos Komisijai šias ataskaitas:

2.1. aplinkos oro kokybės vertinimo ir valdymo – pagal šiuos Europos Sąjungos teisės aktus:

2.1.1. 1996 m. rugsėjo 27 d. Tarybos direktyvą 96/62/EB dėl aplinkos oro kokybės vertinimo ir valdymo;

2.1.2. 1999 m. balandžio 22 d. Tarybos direktyvą 1999/30/EB dėl sieros dioksido, azoto dioksido, azoto oksidų, kietųjų dalelių ir švino ribinės vertės aplinkos ore;

2.1.3. 2002 m. vasario 12 d. Europos Parlamento ir Tarybos direktyvą 2002/3/EB dėl ozono aplinkos ore;

2.1.4. 2000 m. lapkričio 16 d. Europos Parlamento ir Tarybos direktyvą 2000/69/EB dėl benzeno ir anglies monoksido aplinkos ore ribinių verčių;

2.1.5. 1997 m. sausio 27 d. Tarybos sprendimą 97/101/EB, nustatantį tinklų ir atskirų stočių, matuojančių aplinkos oro taršą valstybėse narėse, tarpusavio apsikeitimą informacija ir duomenimis;

2.2. aplinkos oro taršos mažinimo – pagal šiuos Europos Sąjungos teisės aktus:

2.2.1. 2001 m. spalio 23 d. Europos Parlamento ir Tarybos direktyvą 2001/81/EB dėl tam tikriems atmosferos teršalams nustatomų nacionalinių didžiausių leistinų emisijų ribų;

2.2.2. 2001 m. spalio 23 d. Europos Parlamento ir Tarybos direktyvą 2001/80/EB dėl tam tikrų iš didelių kurą deginančių įrenginių į orą išmetamų teršalų kiekio apribojimo;

2.2.3. 1994 m. gruodžio 20 d. Europos Parlamento ir Tarybos direktyvą 94/63/EB dėl lakiųjų organinių junginių išsiskyrimo į aplinką, laikant benziną ir tiekiant jį iš terminalų į degalines, valdymo;

2.2.4. 1998 m. spalio 13 d. Europos Parlamento ir Tarybos direktyvą 98/70/EB dėl benzino ir dyzelinių degalų (dyzelino) kokybės, iš dalies pakeičiančią Tarybos direktyvą 93/12/EEB;

2.2.5. 1999 m. balandžio 26 d. Tarybos direktyvą 1999/32/EB dėl sieros kiekio sumažinimo tam tikrų rūšių skystajame kure, iš dalies pakeičiančią direktyvą 93/12/EEB;

2.2.6. 1999 m. gruodžio 13 d. Europos Parlamento ir Tarybos direktyvą 1999/94/EB dėl vartotojų teisės gauti informaciją apie degalų taupymą ir išmetamų CO2 dujų kiekį, parduodant naujus keleivinius automobilius;

2.2.7. 1997 m. gruodžio 16 d. Europos Parlamento ir Tarybos direktyvą 97/68/EB dėl valstybių narių įstatymų, susijusių su priemonėmis, nukreiptomis prieš dujinių ir kietųjų dalelių pavidalo teršalų išmetimą iš vidaus degimo variklių, kurie montuojami lėtaeigiuose savaeigiuose mechanizmuose.

3. Susisiekimo ministerija ir (ar) jai pavaldžios įstaigos teikia Aplinkos ministerijai informaciją, kurią renka ir (ar) turi ir kurios reikia priemonių, nukreiptų prieš dujinių ir kietųjų dalelių pavidalo teršalų išmetimą iš vidaus degimo variklių, kurie montuojami lėtaeigiuose savaeigiuose mechanizmuose, ataskaitoms parengti pagal 1997 m. gruodžio 16 d. Europos Parlamento ir Tarybos direktyvą 97/68/EB.

4. Susisiekimo ministerija ir (ar) jai pavaldžios įstaigos teikia Aplinkos ministerijai informaciją, kurią renka ir (ar) turi ir kurios reikia lakiųjų organinių junginių išsiskyrimo į aplinką, laikant benziną ir tiekiant jį iš terminalų į degalines, valdymo, santykinio CO2 išmetimo pagal automobilių tipus, variklių galingumą ir naudojamus degalus ataskaitoms parengti, taip pat kitą informaciją, kurios gali pareikalauti Europos Komisija.

5. Socialinės apsaugos ir darbo ministerija ir (ar) jai pavaldžios įstaigos teikia Aplinkos ministerijai informaciją, kurią renka ir (ar) turi ir kurios reikia terminalų ir degalinių įrenginių, kurių priežiūra vykdoma Lietuvos Respublikos pavojingų įrenginių priežiūros įstatymo nustatyta tvarka, kontrolės priemonių ataskaitoms parengti, taip pat kitą informaciją, kurios gali pareikalauti Europos Komisija.

6. Ūkio ministerija ir (ar) jai pavaldžios įstaigos teikia Aplinkos ministerijai informaciją, kurią renka ir (ar) turi ir kurios reikia skystojo kuro, benzino ir dyzelino monitoringo sistemos, kuro tiekimo šaltinių geografijos, vasaros periodo apibrėžimo, kuro ir degalų kokybės kontrolės rezultatų ataskaitoms parengti.

7. Statistikos departamentas prie Lietuvos Respublikos Vyriausybės teikia Aplinkos ministerijai informaciją, kurią renka ir (ar) turi ir kurios reikia skystojo kuro, benzino ir dyzelinių degalų suvartojimo ir duomenų, pateikiamų leidiniuose „Kuro ir energijos balansas“, „Lietuvos žemės ūkis“, „Gaminių gamyba“ ir „Transportas ir ryšiai“, ataskaitoms parengti.

8. Vidaus reikalų ministerija ir (ar) jai pavaldžios įstaigos teikia Aplinkos ministerijai informaciją, kurią renka ir (ar) turi ir kurios reikia naujų užregistruotų automobilių pagal automobilių tipus, variklių galingumą ir naudojamą kurą ataskaitoms parengti.

III. ATLIEKŲ TVARKYMAS

9. Aplinkos ministerija teikia Europos Komisijai šias ataskaitas:

9.1. atliekų tvarkymo politikos – pagal šiuos Europos Sąjungos teisės aktus:

9.1.1. 1975 m. liepos 15 d. Tarybos direktyvą 75/442/EEB dėl atliekų;

9.1.2. 1991 m. gruodžio 12 d. Tarybos direktyvą 91/689/EEB dėl pavojingų atliekų;

9.2. atliekų perdirbimo, naudojimo ir šalinimo – pagal šiuos Europos Sąjungos teisės aktus:

9.2.1. 1994 m. gruodžio 16 d. Tarybos direktyvą 94/67/EB dėl pavojingų atliekų deginimo;

9.2.2. 2000 m. gruodžio 4 d. Europos Parlamento ir Tarybos direktyvą 2000/76/EB dėl atliekų deginimo;

9.2.3. 1999 m. balandžio 26 d. Tarybos direktyvą 1999/31/EB dėl atliekų sąvartynų;

9.3. specifinių atliekų srautų tvarkymo – pagal šiuos Europos Sąjungos teisės aktus:

9.3.1. 1975 m. liepos 16 d. Tarybos direktyvą 75/439/EEB dėl alyvų atliekų šalinimo;

9.3.2. 1996 m. rugsėjo 16 d. Tarybos direktyvą 96/59/EB dėl polichlorintų bifenilų ir polichlorintų terfenilų šalinimo (PCB/ PCT);

9.3.3. 1986 m. birželio 12 d. Tarybos direktyvą 86/278/EEB dėl aplinkos, ypač dirvožemio, apsaugos naudojant žemės ūkyje nuotekų dumblą;

9.3.4. 1991 m. kovo 18 d. Tarybos direktyvą 91/157/EEB dėl baterijų ir akumuliatorių, turinčių tam tikrų pavojingų medžiagų;

9.3.5. 1994 m. gruodžio 20 d. Europos Parlamento ir Tarybos direktyvą 94/62/EB dėl pakuočių ir pakuočių atliekų;

9.3.6. 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių;

9.3.7. 1978 m. vasario 20 d. Tarybos direktyvą 78/176/EEB dėl titano dioksido pramonės atliekų (su pakeitimais);

9.3.8. 2002 m. sausio 27 d. Europos Parlamento ir Tarybos direktyvą 2002/96/EB dėl elektros ir elektroninės įrangos atliekų;

9.4. atliekų importo, eksporto ir tranzito – pagal 1993 m. vasario 1 d. Tarybos reglamentą (EEB) Nr. 259/93 dėl atliekų gabenimo į Europos Bendriją, iš Bendrijos ir jos viduje priežiūros ir kontrolės.

10. Statistikos departamentas prie Lietuvos Respublikos Vyriausybės teikia Aplinkos ministerijai informaciją, kurią renka ir (ar) turi ir kurios reikia alyvų tiekimo į Lietuvos rinką ataskaitoms parengti.

11. Ūkio ministerija ir (ar) jai pavaldžios įstaigos teikia Aplinkos ministerijai informaciją, kurią renka ir (ar) turi ir kurios reikia sunkiųjų metalų pakuotėse monitoringo sistemos ir rezultatų ataskaitoms parengti.

12. Savivaldybės teikia Aplinkos ministerijai informaciją apie esamų sąvartynų skaičių, sąvartynus, atitinkančius sąvartynų įrengimo, eksploatavimo, uždarymo ir priežiūros po uždarymo, taip pat Europos Sąjungos Sąvartynų direktyvos reikalavimus, uždarytų, rekonstruotų sąvartynų skaičių, turimą laisvą sąvartynų talpą.

IV. VANDENS KOKYBĖ

13. Aplinkos ministerija ir (ar) jos įgaliotos įstaigos teikia Europos Komisijai ataskaitas ir informaciją pagal:

13.1. 1975 m. birželio 16 d. Tarybos direktyvą 75/440/EEB dėl paviršinio vandens, skirto geriamajam vandeniui imti, kokybės valstybėse narėse;

13.2. 1979 m. spalio 9 d. Tarybos direktyvą 79/869/EEB dėl valstybėse narėse esančio paviršinio vandens, skirto geriamajam vandeniui ruošti, matavimo metodų, ėminio bei tyrimo dažnio;

13.3. 1978 m. liepos 18 d. Tarybos direktyvą 78/659/EEB dėl gėlojo vandens, kurį reikia saugoti arba gerinti, kad būtų išsaugotos žuvys, kokybės;

13.4. 1979 m. spalio 30 d. Tarybos direktyvą 79/923/EEB dėl vandenų, kuriuose veisiasi vėžiagyviai, kokybės reikalavimų;

13.5. 1977 m. gruodžio 12 d. Tarybos sprendimą 77/795/EEB, nustatantį keitimosi informacija apie Bendrijos paviršinių gėlųjų vandenų kokybę tvarką;

13.6. 1991 m. gegužės 21 d. Tarybos direktyvą 91/271/EEB dėl miesto nuotekų valymo;

13.7. 1991 m. gruodžio 12 d. Tarybos direktyvą 91/676/EEB dėl vandenų apsaugos nuo taršos nitratais iš žemės ūkio šaltinių;

13.8. 1976 m. gegužės 4 d. Tarybos direktyvą 76/464/EEB dėl tam tikrų į Bendrijos vandenis išleidžiamų pavojingų medžiagų sukeltos taršos (su pataisomis);

13.9. 1982 m. kovo 22 d. Tarybos direktyvą 82/176/EEB dėl gyvsidabrio išleidimo iš chloro šarminės elektrolizės pramonės ribinių verčių ir kokybės siektinų normų;

13.10. 1983 m. rugsėjo 26 d. Tarybos direktyvą 83/513/EEB dėl kadmio išleidimo ribinių verčių ir kokybės siektinų normų;

13.11. 1984 m. kovo 8 d. Tarybos direktyvą 84/156/EEB dėl pramonės sektorių, išskyrus chloridinės šarminės elektrolizės pramonę, gyvsidabrio teršalų išleidimo ribinių verčių ir kokybės siektinų normų;

13.12. 1984 m. spalio 9 d. Tarybos direktyvą 84/491/EEB dėl heksachlorcikloheksano išleidimo ribinių verčių ir kokybės siektinų normų;

13.13. 1986 m. birželio 12 d. Tarybos direktyvą 86/280/EEB dėl tam tikrų pavojingų medžiagų, įtrauktų į direktyvos 76/464/ EEB priedo I sąrašą, išleidimo ribinių verčių ir kokybės siektinų normų;

13.14. 1979 m. gruodžio 17 d. Tarybos direktyvą 80/68/EEB dėl požeminio vandens apsaugos nuo tam tikrų pavojingų medžiagų keliamos taršos;

13.15. 2000 m. spalio 23 d. Europos Parlamento ir Tarybos direktyvą 2000/60/EB, nustatančią Bendrijos vandens politikos veiksmų pagrindus.

14. Sveikatos apsaugos ministerija ir (ar) jos įgaliotos įstaigos teikia Europos Komisijai maudyklų vandens kokybės ataskaitas pagal 1975 m. gruodžio 8 d. Tarybos direktyvą 76/160/ EEB dėl maudyklų kokybės.

15. Valstybinė maisto ir veterinarijos tarnyba rengia ir teikia Europos Komisijai Lietuvos Respublikos gyventojų vartojamo geriamojo vandens saugos ir kokybės ataskaitas pagal 1998 m. lapkričio 3 d. Tarybos direktyvą 98/83/EB dėl žmonėms vartoti skirto vandens kokybės.

16. Finansų ministerija, Krašto apsaugos ministerija, Susisiekimo ministerija, Sveikatos apsaugos ministerija, Ūkio ministerija, Žemės ūkio ministerija ir (ar) joms pavaldžios įstaigos, Valstybinė maisto ir veterinarijos tarnyba, Valstybinė kainų ir energetikos kontrolės komisija, savivaldybės ir Vandens tiekėjų asociacija teikia Aplinkos ministerijai informaciją, kurią jos renka ir (ar) turi ir kurios reikia Europos Komisijai ataskaitoms parengti pagal 2000 m. spalio 23 d. Europos Parlamento ir Tarybos direktyvą 2000/60/EB, nustatančią Bendrijos veiksmų vandens politikos srityje pagrindus.

V. GAMTOS APSAUGA

17. Aplinkos ministerija teikia Europos Komisijai šias ataskaitas:

17.1. laukinės augalijos ir gyvūnijos apsaugos – pagal šiuos Europos Sąjungos teisės aktus:

17.1.1. 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos ir floros apsaugos;

17.1.2. 1979 m. balandžio 2 d. Tarybos direktyvą 79/409/EEB dėl laukinių paukščių apsaugos;

17.1.3. 1997 m. lapkričio 18 d. Tarybos reglamentą (EB) Nr. 338/97 dėl laukinių gyvūnų ir augalų rūšių apsaugos reguliuojant jų prekybą;

17.2. laukinių gyvūnų laikymo zoologijos soduose – pagal 1999 m. kovo 29 d. Tarybos direktyvą 1999/22/EB dėl laukinių gyvūnų laikymo zoologijos soduose.

18. Valstybinė maisto ir veterinarijos tarnyba teikia Europos Komisijai gyvūnų, naudojamų bandymams ir kitiems mokslo tikslams, apsaugos ataskaitas pagal 1986 m. lapkričio 24 d. Tarybos direktyvą 86/609/EEB dėl valstybių narių įstatymų ir kitų teisės aktų, susijusių su eksperimentiniais ir kitais mokslo tikslais naudojamų gyvūnų apsauga, suderinimo.

VI. PRAMONINĖS TARŠOS KONTROLĖ IR RIZIKOS VALDYMAS

19. Aplinkos ministerija teikia Europos Komisijai pramoninės taršos kontrolės ataskaitas pagal šiuos Europos Sąjungos teisės aktus:

19.1. 1996 m. rugsėjo 24 d. Tarybos direktyvą 96/61/EB dėl taršos integruotos prevencijos ir kontrolės;

19.2. 1999 m. kovo 11 d. Tarybos direktyvą 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo.

20. Civilinės saugos departamentas prie Vidaus reikalų ministerijos teikia Europos Komisijai avarijų pavojaus kontrolės ataskaitas pagal 1996 m. gruodžio 9 d. Tarybos direktyvą 96/82/EB dėl stambių su pavojingomis medžiagomis susijusių avarijų pavojaus kontrolės.

VII. CHEMINĖS MEDŽIAGOS IR GENETIŠKAI MODIFIKUOTI ORGANIZMAI

21. Aplinkos ministerija teikia Europos Komisijai šias ataskaitas:

21.1. cheminių medžiagų ir preparatų kontrolės pagal:

21.1.1. 1987 m. kovo 19 d. Tarybos direktyvą 87/217/EEB dėl aplinkos taršos asbestu prevencijos ir mažinimo;

21.1.2. 2000 m. rugsėjo 28 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų;

21.2. genetiškai modifikuotų organizmų naudojimo pagal:

21.2.1. 1990 m. balandžio 23 d. Tarybos direktyvą 90/219/EEB dėl riboto genetiškai modifikuotų mikroorganizmų naudojimo (su pakeitimais);

21.2.2. 2001 m. kovo 12 d. Europos Parlamento ir Tarybos direktyvą 2001/18/EC dėl genetiškai modifikuotų organizmų apgalvoto išleidimo į aplinką, panaikinančią Tarybos direktyvą 90/220/EEB.

22. Ūkio ministerija ir (ar) jos įgaliotos įstaigos teikia Europos Komisijai cheminių medžiagų ir preparatų kontrolės ataskaitas pagal:

22.1. 1967 m. birželio 27 d. Tarybos direktyvą 67/548/EEB dėl pavojingų medžiagų klasifikavimą, pakavimą ir ženklinimą reglamentuojančių įstatymų, įstatymų lydimųjų aktų ir administracinių nuostatų derinimo;

22.2. 2003 m. sausio 28 d. Europos Parlamento ir Tarybos reglamentą (EB) Nr. 304/2003 dėl pavojingų chemikalų eksporto ir importo.

23. Sveikatos apsaugos ministerija ir (ar) jos įgaliotos įstaigos teikia Europos Komisijai biocidų kontrolės ir geros laboratorinės praktikos principų taikymo ataskaitas pagal:

23.1. 1998 m. vasario 16 d. Europos Parlamento ir Tarybos direktyvą 98/8/EB dėl biocidų tiekimo į rinką;

23.2. 1986 m. gruodžio 18 d. Tarybos direktyvą 87/18/EEB dėl įstatymų ir kitų teisės aktų, susijusių su geros laboratorinės praktikos principų taikymu ir jų taikymo cheminių medžiagų tyrimams patikrinimu, suderinimo.

24. Žemės ūkio ministerija ir (ar) jos įgaliotos įstaigos teikia Europos Komisijai augalų apsaugos priemonių kontrolės ataskaitas pagal 1991 m. liepos 15 d. Tarybos direktyvą 91/414/ EEB dėl augalų apsaugos produktų pateikimo rinkai.

25. Muitinės departamentas prie Finansų ministerijos teikia Aplinkos ministerijai informaciją apie ozono sluoksnį ardančių medžiagų importą ir eksportą.

26. Valstybinė maisto ir veterinarijos tarnyba ir (ar) jai pavaldžios įstaigos teikia Aplinkos ministerijai informaciją apie maisto produktų, gyvūnų, žuvų, gyvūninių produktų, mikroorganizmų, prekinių pašarų, kurių sudėtyje yra genetiškai modifikuotų organizmų ar jų produktų, importą, eksportą, taip pat genetiškai modifikuotų organizmų kontrolės rezultatus.

27. Sveikatos apsaugos ministerija ir (ar) jai pavaldžios įstaigos teikia Aplinkos ministerijai informaciją apie genetiškai modifikuotus organizmus maisto produktuose ir leidimus išleisti tokius produktus į rinką.

28. Muitinės departamentas prie Finansų ministerijos teikia Aplinkos ministerijai informaciją apie produktų su genetiškai modifikuotais organizmais įvežimo vietą ir laiką.

29. Žemės ūkio ministerija ir (ar) jai pavaldžios įstaigos teikia Aplinkos ministerijai informaciją apie genetiškai modifikuotų augalų, gyvūnų, jų dauginamosios medžiagos naudojimą vidaus rinkoje.

30. Aplinkos ministerija ir (ar) jai pavaldžios įstaigos teikia Žemės ūkio ministerijai informaciją apie išduotus leidimus teikti į rinką ir apgalvotai išleisti į aplinką genetiškai modifikuotus augalus ir jų dauginamąją medžiagą.

VIII. TRIUKŠMAS

31. Aplinkos ministerija teikia Europos Komisijai lauko sąlygomis naudojamos įrangos skleidžiamo triukšmo kontrolės ataskaitas pagal 2000 m. gegužės 8 d. Europos Parlamento ir Tarybos direktyvą 2000/14/EB dėl valstybių narių įstatymų, susijusių su lauko sąlygomis naudojamos įrangos į aplinką skleidžiamu triukšmu, derinimo.

32. Sveikatos apsaugos ministerija ir (ar) jos įgaliotos įstaigos teikia Europos Komisijai 1986 m. gruodžio 1 d. Tarybos direktyvos 86/594/EEB dėl akustinio namų apyvokos įrangos keliamo triukšmo įgyvendinimo ataskaitą ir šios direktyvos taikymo srityje priimtų nacionalinės teisės aktų pagrindinių nuostatų tekstus.

33. Sveikatos apsaugos ministerija ir (ar) jos įgaliotos įstaigos teikia Europos Komisijai triukšmo įvertinimo ir valdymo ataskaitas pagal 2002 m. birželio 25 d. Europos Parlamento ir Tarybos direktyvą 2002/49/EB dėl aplinkos triukšmo įvertinimo ir valdymo.

IX. RADIOLOGINIS MONITORINGAS

34. Įgyvendinant 2000 m. birželio 8 d. Komisijos rekomendaciją Nr. 2000/473 dėl Euratomo steigimo sutarties 36 straipsnio, susijusio su aplinkos radioaktyviosios taršos monitoringu, siekiant įvertinti bendrąjį poveikį gyventojams, taikymo:

34.1. Aplinkos ministerija teikia Europos Komisijai radioaktyvumo lygių monitoringo aplinkoje ataskaitas;

34.2. Radiacinės saugos centras teikia Aplinkos ministerijai informaciją, kurią renka ir (ar) turi ir kurios reikia geriamojo vandens, pieno ir maisto krepšelio lygių monitoringo ataskaitoms parengti;

34.3. Valstybinė maisto ir veterinarijos tarnyba teikia Aplinkos ministerijai informaciją, kurią renka ir (ar) turi ir kurios reikia gyvūninių žaliavų radiologinės kontrolės ataskaitoms parengti;

34.4. Aplinkos ministerija teikia Europos Komisijai duomenis apie radioaktyviųjų atliekų išmetimus į vandenį ir atmosferą pagal Euratomo steigimo sutarties 37 straipsnio nuostatas.

______________